พอดีแฟนหนูอะคะ มีแผลที่อวัยวะเพศ และมีแผลสีดำเป็นจุดใหญ่ มีหนองออกมาก จะอาการปวดอยู่บ่อยๆๆ ไปหาที่คลีนิคมาแล้วเขาบอกว่าเป็นเริมคะอยากทราบว่าเป็นโรคอ่ะค่ะ
สวัสดีค่ะ การมีแผลที่อวัยวะเพศชาย อาจมีสาเหตุจาก1.เริมที่อวัยวะเพศ - มาด้วยตุ่มน้ำ อาจจะเป็นๆหายๆมาแล้วหลายครั้ง เวลาตุ่มน้ำแตกออกจะมีอาการแสบ เป็นโรคติดต่อทางเพศสัมพันธ์หรือการสัมผัส2.หูดเช่นหูดหงอนไก่ หูดข้าวสุก - จะมีลักษณะจำเพาะ เป็นโรคติดต่อทางเพศสัมพันธ์หรือการสัมผัสเช่นกัน3.รูขุมขนอักเสบ - จะเจ็บได้เล็กน้อย ถ้าเป็นใหญ่มากอาจมีตุ่มหนอง4.ผื่นผิวหนังอักเสบจากการแพ้หรือการสัมผัส -มักมีอาการคันร่วมด้วย และมีประวัติสัมผัสสบู่หรือน้ำหอม5 แผลริมอ่อนหรือแผลซิฟิลิซการวินิจฉัยต้องอาศัยการตรวจร่างกายจริงร่วมด้วย หากเป็นเริมที่อวัยวะเพศ การรักษาคือการรับประทานยาต้านเชื้อไวรัส และกลับไปติดตามอาการการดูแลตัวเองเบื้องต้น ไม่ไปแกะตุ่ม หลีกเลี่ยงการมีเพศสัมพันธ์ไปก่อน รักษาความสะอาดบริเวณอวัยวะเพศด้วยการล้างน้ำเปล่า หลีกเลี่ยงการใช้สบู่ควรรีบกลับไปพบแพทย์เมื่อตุ่มมีขนาดใหญ่ขึ้น บวม แดง เจ็บ มีหนองไหลมาก ไข้สูง มีปัสสาวะแสบขัดหรือหนองไหลจากอวัยวะเพศร่วมด้วย